Asios (syn Hyrtaka)

Asios (Asios) je v gréckej mytológii syn Hyrtaka z Tróady a jeho manželky Arisby.Apollodoros, Kronika, Epitome, E,3,35.

Arisbé, matka Asia, bola pôvodne manželkou Priama, neskoršieho kráľa Tróje. Z ich manželstva sa narodil Aisakos. Keď sa s ňou Priamos neskôr rozišiel a oženil sa s Hekabou, Arisbé sa vydala za HyrtakaApollodoros, Bibliotheca, 3,12,5. a porodila mu synov, Nisa,Vergílius, Aeneid, 9,175-176. HippokoónaVergílius, Aeneid, 5,492. a Asia, ktorý sa stal vládcom Arisby, mesta v Tróade.Strabón, Geographica 8,1,20.

Asios v desiatom roku trójskej vojny priviedol do Tróje vojsko z Arisby, aby Trójanom pomohol zdolať útočiacich Achájcov.  Epický básnik Homér v druhom speve Iliady o Asiovom príchode do Tróje zaznamenal: „Ktorí v Perkóte mali pri rieke Praktios domov, ktorí v Abýde žili a v Séste, v Arisbe nádhernej, tým bol zas vodcom Asios, syn Hyrtakov. Vládca mužov, ktorí z Arisby priviedli kone ohnivé, tiel ohromných, až od rieky Selléentos."Homér, Iliada, 2, 835-840.

Trójania celých desať rokov odolávali presile nepriateľa. Keď Achájcom nepomohla sila zbraní, zmocnili sa Tróje ľsťou a zničili ju. Vojna sa tak skončila záhubou porazených. Asios zomrel v dvanástom speve Iliady počas útoku Trójanov na achájsky tábor, rukou krétskeho kráľa Idomenea, ktorý mu vrazil oštep priamo do hrdla.Homér, Iliada, 13, 384-391.   

 Referencie a bibliografia 

Kategória:Postavy gréckej mytológie
Kategória:Trójska vojna